钦定古今图书集成/明伦汇编/官常典/第069卷 > 邵陵殇王友
## 钦定古今图书集成/明伦汇编/官常典/第069卷 > 邵陵殇王友

按《宋书明四王传》：“明帝十二子，陈贵妃生后废帝，谢
修仪生皇子法良，陈昭华生顺帝，徐婕妤生第四皇
子，郑修容生皇子智，并次晋熙王燮，与皇子法良同
生；泉美人生邵陵殇王友，次江夏王跻与第四皇子
同生，徐良人生武陵王赞，杜修华生随阳王翙，次新
兴王嵩，与武陵王赞同生。又泉美人生始建王禧，智”
并燮、赞，并出继法良，未封第四皇子，未有名，早夭。
按本传，邵陵殇王友，字仲贤，明帝第七子也。后废帝
元徽二年，太尉、江州刺史、桂阳王休范反诛，皇室寡
弱，友年五岁，出为使持节、督江州、豫州之西阳、新蔡、
晋熙三郡诸军事、南中郎将、江州刺史，封邵陵王，食
邑二千户。府州文案及臣吏不讳有无“之有。”顺帝即
位，进号左将军，改督为都督。昇明二年，徙都督南豫
豫司三州诸军事、安南将军、南豫州刺史、历阳太守。
三年薨，无子，国除。